คะ ประจำเดือนหนูมา 23 ธ.ค. หมด 31 ธ.ค. หมดได้สามวัน มาใหม่ คราวนี้มาเยอะมาก นั่งเยี่ยวทีก้อนเลือดก็หลุดทีเจ็บท้องน้อยมากๆ เวลาก้อนเลือดหลุด แถมเลือดยังใหลไม่หยุด ผ้าอนามัยแบบกลางคืน ใส่ 5แผ่นต่อวัน หนูหมดแรงมากคะ ก้อนเลือดใหญ่มากคะ เท่าฝ่ามือได้คะ หนูกลัวมาก
สวัสดีค่ะ หากประจำเดือนมาวันที่ 23-31 ธ.ค. แล้วหลังจากนั้น 3 วัน ได้มีเลือดออกมาอีก ถือเป็นอาการเลือดออกผิดปกติ โดยอาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก เป็นต้น โดยเลือดที่ออกในวันที่ 23-31 ธ.ค. อาจไม่ใช่ประจำเดือนก็ได้2. มีการอักเสบติดเชื้อในโพรงมดลูก3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจพบ ก็ควรรีบไปพบสูติ-นรีแพทย์โดยเร็ว แต่หากตรวจไม่พบ และเลือดยังคงไม่หยุดไหล ก็ควรไปพบสูติ-นรีแพทย์เช่นกัน เพื่อตรวจหาและรักษาให้เลือดหยุดไหล ไม่ควรปล่อยไว้ เพราะจะทำให้เกิดภาวะโลหิตจางตามมา และมีอาการหมดแรง เพลีย ดังที่เป็นอยู่ได้ค่ะ